# Abd Allah ben al-Husayn

### De Viquipèdia

Abd Allah ben al-Husayn (La Meca 1882 - Jerusalem 1951) fou emir de Transjordània (1921-1946) i després rei de Jordània (1946-1951).

Era fill del xerif Husayn ben Alí, rei d'Hedjaz (Al-Hiğäz). Va estudiar a Constantinoble i després del 1908 va representar a Hedjaz al parlament otomà. El 1914 es va unir a la Unió Àrab, associació fundada a El Caire pel sirià Muhammad Rashid Rida, i va participar el 1916 a les negociacions que van portar a l'esclat de l'anomenada "revolta àrab" iniciada pel seu pare el 10 de juny de 1916 a La Meca.

El 8 de març de 1920 un congres reunit a Damasc el va proclamar rei constitucional d'Iraq, però no va poder prendre possessió del regne que els anglesos van donar el 1921 a son germà Faysal ben al-Husayn, que havia perdut Síria davant els francesos. El març de 1921 en converses amb els anglesos es va decidir crear la Transjordània sota mandat britànic, com a cap del govern nacional àrab (28 de març), govern que fou reconegut el 28 d'agost de 1923. Abd Allah portava el títol d'emir.

Va signar acords amb la Gran Bretanya el 20 de febrer de 1928, 2 de juny de 1934 i 9 de juliol de 1941. El 1946 el mandat de Transjordània fou reconegut estat independent pel tractat del 22 de març de 1946 i fou proclamat rei, essent coronat el 25 de maig de 1946. Tot seguit país va agafar el nom de Regne haiximita de Jordània. Després de la guerra de Palestina (15 de maig de 1948 a 3 d'abril de 1949) Abd Allah va annexionar (1950) els territoris ocupats a la guerra per la Legió Àrab a l'oest del Jordà (la Cisjordània).

Va fer viatges a l'estranger signant en cada lloc un tractat d'amistat (a Turquia el 11 de gener de 1947, a Iran el 16 de novembre de 1949 i a Espanya el 7 d'octubre de 1950). No va tenir suport de la Lliga Àrab pels seus projectes d'engrandiment territorial.

Va morir assassinat a Jerusalem el 20 de juliol de 1951.

Obtingut de "http://ca.wikipedia.org../../../a/b/d/Abd_Allah_ben_al-Husayn_03cc.html"

Categoria: Reis

##### Views

- Article
- Discussió
- Revisió actual

##### Cerca